b'\n_START_ARTICLE_\nSash!\n_START_PARAGRAPH_\nSash! er et tysk DJ- og producerteam med Sascha Lappessen (f\xc3\xb8dt 10. juni 1970 i Nettetal, Tyskland) i front. Teamet best\xc3\xa5r desuden af Ralf Kappmeier og Thomas "Alisson" L\xc3\xbcdke. Sash! har p\xc3\xa5 verdensplan solgt over 18 millioner plader._NEWLINE_Sash! havde en stribe hits i Storbritannien og Europa i 1997-1998 med "Encore Une Fois", "Ecuador", "Stay" og "Mysterious Times", der alle n\xc3\xa5ede en andenplads p\xc3\xa5 den engelske singlehitliste. Sash! har flere gange benyttet g\xc3\xa6stesangere, bl.a. Tina Cousins, Dr. Alban og Boy George._NEWLINE_St\xc3\xb8rstedelen af teksterne er p\xc3\xa5 engelsk, men der er ogs\xc3\xa5 flere sange, der er helt eller delvist p\xc3\xa5 andre sprog, f.eks. "Encore une Fois" (fransk), "Adelante" og "Ecuador" (spansk), "La Primavera" (italiensk). Sangen "Together Again" er b\xc3\xa5de p\xc3\xa5 dansk og engelsk og synges af Bl\xc3\xa5 \xc3\x98jne._NEWLINE_Bandet er stadig aktivt, men med mindre succes end f\xc3\xb8r \xc3\xa5rtusindskiftet.'